DOI: 10.14457/tu.the.2024.1041
title: แผนธุรกิจโรงงานผลิตกล่องกระดาษลูกฟูก

description: ปัจจุบันบรรจุภัณฑ์กล่องกระดาษลูกฟูกมีความต้องการเพิ่มสูงขึ้น เนื่องจากไม่เพียงแค่ใช้ในภาคอุตสาหกรรมเท่านั้น แต่ยังใช้เพื่อการบรรจุสินค้า และเพื่อการขนส่งสินค้าไปยังผู้บริโภคของภาคธุรกิจ อีกทั้งตามการเติบโตของธุรกิจออนไลน์ และธุรกิจขนส่งสินค้า ทำให้กล่องกระดาษยังเป็นที่ต้องการอย่างมาก ส่งผลให้ธุรกิจนี้มีโอกาสขยายตัว และมีความน่าลงทุน จากปริมาณสินค้าและผลิตภัณฑ์ที่เพิ่มขึ้น รวมถึงมีจำนวนที่หลากหลายในตลาด ทำให้ปริมาณความต้องการใช้บรรจุภัณฑ์กล่องกระดาษลูกฟูก ซึ่งเป็นหนึ่งที่อยู่ใน Supply Chain เพิ่มขึ้นตามไปด้วย ซึ่งเป็นผลมาจากหลายปัจจัยที่ส่งเสริมให้การใช้บรรจุภัณฑ์กล่องกระดาษลูกฟูก ทั้งจากพฤติกรรมผู้บริโภคที่เปลี่ยนแปลงไปอย่างรวดเร็ว และปรับตัวเข้าสู่วิถีชีวิตแนวใหม่แบบ New Normal ซึ่งทำกิจกรรมต่างๆ ผ่านระบบออนไลน์มากขึ้น รวมถึงการสั่งซื้อสินค้าผ่านออนไลน์ และระบบการขนส่งสินค้าที่พัฒนาขึ้น ทำให้บรรจุภัณฑ์กล่องกระดาษลูกฟูกเป็นที่ต้องการมากยิ่งขึ้นผู้จัดทำจึงมองเห็นความต้องการบรรจุภัณฑ์กล่องกระดาษลูกฟูกเพิ่มขึ้นอย่างต่อเนื่อง จากแนวโน้มการขยายตัวของธุรกิจอีคอมเมิร์ซ และโอกาสในการทำธุรกิจโรงงานผลิตบรรจุภัณฑ์กล่องกระดาษลูกฟูก การจัดตั้งโรงงานผลิตบรรจุภัณฑ์กล่องกระดาษลูกฟูกในจังหวัดสุรินทร์ยังเป็นการสร้างโอกาสในการจ้างงานให้กับคนในท้องถิ่น ช่วยยกระดับคุณภาพชีวิตและเศรษฐกิจในชุมชน นอกจากนี้ การใช้เทคโนโลยีและเครื่องจักรที่ทันสมัยในการผลิตยังช่วยลดต้นทุนการผลิต เพิ่มความสามารถในการแข่งขัน และรองรับคำสั่งซื้อจากลูกค้าหลากหลายกลุ่มได้อย่างมีประสิทธิภาพ อีกทั้ง จังหวัดสุรินทร์ยังมีทำเลที่ตั้งที่เอื้อต่อการขนส่งสินค้าไปยังจังหวัดใกล้เคียงและประเทศเพื่อนบ้าน เช่น กัมพูชา และลาว ผ่านเส้นทางการขนส่งทางบกที่สะดวกและรวดเร็วสำหรับแผนการตลาดจะเน้นเจาะกลุ่มลูกค้า B2B ที่ดำเนินธุรกิจในอุตสาหกรรมการผลิต และอุตสาหกรรมค้าปลีกค้าส่งในแถบภาคตะวันออกเฉียงเหนือที่มีความต้องการใช้บรรจุภัณฑ์กล่องกระดาษลูกฟูก สำหรับบรรจุสินค้า เพื่อป้องกันการกระแทก และความเสียหายที่อาจเกิดขึ้น จากข้อได้เปรียบในการให้คำปรึกษาอย่างมือชีพ ด้วยประสบการณ์ในธุรกิจผลิตบรรจุภัณฑ์กล่องกระดาษลูกฟูก สามารถให้คำแนะนำกล่องกระดาษได้เหมาะกับสินค้า พร้อมทั้งยังมีตัวอย่างสินค้าทดสอบก่อนที่จะสั่งผลิตจริง อีกทั้งด้วยเทคโนโลยีเครื่องจักรทั้งแบบอัตโนมัติ และกึ่งอัตโนมัติ ช่วยทำให้ควบคุมเวลาในการผลิต และข้อได้เปรียบในเรื่องทำเลที่ตั้งของบริษัทฯ ทำให้สามารถจัดส่งสินค้าได้อย่างรวดเร็ว รวมถึงสามารถทำราคาได้ดีกว่าคู่แข่ง เนื่องจากสามารถบริหารต้นทุน จากการปรับคุณภาพสินค้า ค่าขนส่ง นอกจากนี้ยังนำไปสู่โอกาสในการขยายธุรกิจเข้าไปยังกลุ่มลูกค้าประเทศเพื่อนบ้านที่อยู่ใกล้เคียงอย่างประเทศกัมพูชา และประเทศลาว ซึ่งจะเป็นช่องทางในการสร้างรายได้ให้แก่บริษัทฯ ในอนาคตสำหรับด้านการเงินใช้เงินลงทุนเริ่มแรก 20,000,000 บาท โดยเป็นแหล่งเงินทุนที่มาจากเจ้าของ 5,000,000 บาท และเงินกู้ยืมจากสถาบันการเงิน 15,000,000 บาท โดยมีต้นทุนถัวเฉลี่ยถ่วงน้ำหนัก (WACC) เท่ากับ 10.36% มูลค่าปัจจุบันสุทธิ (NPV) ของธุรกิจมีค่าเป็นบวกคือ 2,491,940 บาท มีอัตราผลตอบแทนจากการลงทุน (IRR) เท่ากับ 15% และโครงการมีระยะเวลาคืนทุน (Payback Period) อยู่ที่ประมาณ 4 ปี กับ 6 เดือน ซึ่งจากการวิเคราะห์ความเป็นไปได้สามารถสรุปได้ว่าแผนธุรกิจโรงงานผลิตกล่องกระดาษลูกฟูก เป็นธุรกิจที่มีความน่าสนใจและเหมาะแก่การลงทุนนอกจากนี้โครงการได้กำหนดแผนฉุกเฉิน (Contingency Plan) เพื่อรองรับสถานการณ์ที่ไม่เป็นไปตามคาดการณ์ และลดความเสี่ยงที่อาจเกิดขึ้นได้ในอนาคต รวมถึงมีการวางแผนในอนาคต เพื่อพัฒนาธุรกิจให้สามารถเติบโตไปได้อย่างยั่งยืน